Catedral de Mallorca

context: El tercer cos el formen els pinacles, tots de la mateixa altura, situats damunt els contraforts menors o embotits als contraforts majors. El tercer cos el constitueix la part superior dels contraforts majors i comença amb una imposta que corre, a l'alçada del cimal dels pinacles menors, pels costats exteriors dels contraforts. Només hi ha pinacles a les capelles de migjorn mentre que a tramuntana hi ha el pilar dels pinacles només a la primera capella de llevant. A les cares laterals dels contraforts majors hi ha una imposta que surt del peu de l'agulla del pinacle embotit. A partir d'aquesta imposta, tres impostes més divideixen el contrafort en quatre trams, iguals els tres inferiors i més petit el superior. Aquest darrer és limitat per una motllura com les de les altres impostes que, en el primer contrafort de la banda de llevant, separa els dos pinacles que els coronen i que són units per una claraboia de quatre roses. Els altres contraforts de migjorn acaben amb el pilar del pinacle sense agulla, que arriba fins a la rima de la nau central. A la banda de tramuntana és complet el pinacle de l'interior i de l'altre només hi ha el pilar, però, llevat del primer contrafort, cap no té cresteria.
qas: answers: text: la part superior dels contraforts
question: Què constitueix el tercer cos?

answers: text: a la primera capella de llevant
question: On és el pilar dels pinacles?

answers: text: del peu de l'agulla del pinacle embotit
question: D'on surt la imposta de les cares laterals dels contraforts majors?

answers: text: sense agulla
question: Com és el pilar del pinacle dels altres contraforts de migjorn?

context: El primer cor que va tenir el temple va ser una obra del segle XIV de l'artista Arnau Campredon que va quedar pràcticament destrossat en esfondrar-se un arc de la nau central el 1490. El pròxim cor es va finalitzar el 1536 en estil renaixement i on van treballar els mestres francesos Antoine Dubois, Philippe Fillau d'Orleans i l'aragonès Juan de Salas.[22] El cadirat del cor està realitzat en fusta de roure amb els respatllers gravats i consta de cent deu cadires. El 1904 Antoni Gaudí va traslladar i va reorganitzar el cor a tots dos costats del presbiteri en dos nivells i en dues fileres, col·locant al centre la càtedra episcopal i realitzant unes tribunes en alt per als cantors.[23]
qas: answers: text: Arnau Campredon
question: De qui va ser obra el primer cor que va tenir el temple?

answers: text: el 1490
question: Quan es va enfonsar el cor creat per Arnau Campredon al temple?

answers: text: 1536
question: Quin any es va finalitzar el pròxim cor del temple?

answers: text: renaixement
question: De quin estil és el pròxim cor del temple?

answers: text: Antoni Gaudí
question: Qui va traslladar i va reorganitzar el cor el 1904?

context: Les impostes del segon cos continuen pels contraforts dels absis laterals. Aquestes impostes i les del cos següent, format per la continuació dels contraforts majors, continuen pels contraforts de l'absis de la nau central o capella Reial. L'únic cos sense impostes és la capella de la Trinitat. Les impostes dels absis menors només continuen als quatre contraforts més propers i als següents desapareix la imposta de sota les gàrgoles. Just damunt la darrera imposta dels contraforts de la capella Reial hi ha una gàrgola.
qas: answers: text: Les impostes del segon cos
question: Què continua pels contraforts dels absis laterals?

answers: text: pels contraforts de l'absis de la nau central
question: Per on continuen aquestes impostes i les següents?

answers: text: la capella de la Trinitat
question: Quin és l'únic cos sense impostes?

answers: text: una gàrgola
question: Què hi ha damunt la darrera imposta dels contraforts de la capella Reial?

context: Aquest portal antigament anomenat dels Apòstols, està situat a migjorn mirant al mar i ha estat construït en estil gòtic per diferents escultors. La porta està partida per un mainell amb una imatge de la Mare de Déu amb l'Infant, d'obra Pere Morey l'original es conserva al museu diocesà i i substituïda al portal el 1917 per una còpia de Guillem Galmés.[11] El timpà es troba dedicat a l'Eucaristia representada per «l'últim sopar» realitzat per Jean de Valenciennes. La tradició conta que el tema va ser seleccionat pel gran nombre de jueus conversos que habitaven Palma. La idea era, sense exposar cap tema de l'Antic Testament, mostrar un tema cristià com la transformació del pa i el vi. Els apòstols sant Pere i sant Pau que són a tots dos costats del portal són obra de Guillem Sagrera. Té una gran ornamentació amb motius vegetals, geomètrics i animals fantàstics.[20]
qas: answers: text: dels Apòstols
question: Com s'anomenava antigament aquest portal?

answers: text: gòtic
question: En quin estil van construir aquest portal diferents escultors?

answers: text: la Mare de Déu amb l'Infant
question: Quina imatge hi ha al mainell de la porta?

answers: text: Guillem Galmés
question: Qui va fer la imatge que hi ha al mainell de la porta?

answers: text: Jean de Valenciennes
question: Qui va realitzar l'últim sopar que hi ha a el timpà?

context: Sobre l'origen de la construcció de les naus laterals, amb els seus absis, i de la central, hi ha tres teories. Segons una, que ja ningú no defensa, la catedral així com la coneixem actualment obeeix a un pla inicial. Una altra teoria, que es basa en indicis constructius, afirma que la seu originalment havia de tenir sols una nau de l'amplada de la capella Reial i que aquesta, doncs, havia de continuar fins al campanar amb la mateixa alçada i estructura que aquesta, segurament amb capelles laterals no sabem de quina forma, i que a mitjan segle xiv es va decidir passar a un pla de tres naus,[9] en un cas contrari al de la catedral de Sant Joan Baptista de Perpinyà i al de la seu de Girona. La darrera teoria, també per indicis constructius, parteix del canvi a un pla de tres naus de devers 1330, però totes molt més baixes que les actuals, a l'estil de la seu de Barcelona i amb poca diferència entre la major i les laterals, com a la seu esmentada i a Santa Maria del Mar, i que a mitjan segle XIV es decidí elevar totes les naus i fer la central encara més alta (Marcel Durliat). Es tractava d'un canvi de pla relacionat amb la reincorporació del Regne de Mallorca a la Corona d'Aragó (1343), com també l'aturada de les obres de Sant Joan el Nou de Perpinyà que tingué com a conseqüència el canvi de pla.
qas: answers: text: la reincorporació del Regne de Mallorca a la Corona d'Aragó
question: Què va canviar el pla de construcció de la catedral segons la tercera teoria?

answers: text: molt més baixes
question: Com havien de ser les naus de la catedral segons la tercera teoria comparades amb les actuals?

context: La façana primitiva també tenia quatre torres, però eren octogonals (com les columnes de l'interior, les torres de Llotja i les de la façana de Sant Nicolau), no tenien agulles, i les centrals seguien l'alineament de les columnes de les naus. Així mateix, acabava horitzontalment, com la de Barcelona fins a 1886, de manera que formava un gran rectangle, dividit per dues impostes paral·leles a terra i a la banda superior de la façana, mentre que ara a l'altura de les naus laterals només té llur alçària. Com a acabament final central d'aquesta façana a l'última reforma de finals del segle xix, es troba un frontó amb un gran relleu circular realitzat per Marc Llinàs que representa l'Assumpció de la Mare de Déu amb el sepulcre buit i un àngel sostenint la seva tapa, envoltada tota l'escena per un grup d'apòstols. Sobre aquest relleu va ser encarregada a l'escultor Lluís Font i Martorell, per al coronament de la façana, la figura exempta de Maria a la seva ascensió als cels, que per la seva altura i a causa de les cornises de la façana és poc visible.[25]
qas: answers: text: quatre
question: Quantes torres tenia la façana primitiva?

answers: text: octogonals
question: Com eren les torres de la façana primitiva?

answers: text: un frontó
question: Què trobaren com a acabament final central de la façana durant l'última reforma de finals del segle xix?

answers: text: Lluís Font i Martorell
question: De qui és obra la figura exempta de Maria del coronament de la façana?